Source: https://www.szcoportal.sk/33/priklad-k-spotrebe-phl-podla-19-ods-2-pism-l-a-g-zakona-o-dani-z-prijmov-uniqueidmRRWSbk196FPkyDafLfWAE1d2WUUfDAbubswHmB-XtT0OSm_HSP3OQ/
Timestamp: 2019-01-24 07:13:15+00:00
Document Index: 17446674

Matched Legal Cases: ['§ 19', '§ 19', '§ 19', '§ 19', '§ 19', '§ 19', '§ 19']

Príklad k spotrebe PHL podľa § 19 ods. 2 písm. l) a g) zákona o dani z príjmov | SZČO online
1.5.11.1 Príklad k spotrebe PHL podľa § 19 ods. 2 písm. l) a g) zákona o dani z príjmov
Pri používaní motorového vozidla si môže daňovník sám vybrať spôsob, akým bude postupovať pri uplatňovaní preukázateľne vynaložených daňových výdavkov na spotrebované pohonné látky (ďalej len „PHL”), pričom mu ZDP v ustanovení § 19 ods. 2 písm. l) ponúka vybrať si jeden z troch možných ustanovených spôsobov. Ak daňovník používa viac automobilov, môže na každý z nich použiť iný spôsob uplatňovania podľa tohto ustanovenia. Pri všetkých troch možnostiach je však daňovník povinný preukázať nákup PHL reálnym dokladom o nákupe a cene PHL.
1.Výdavky na spotrebované pohonné látky podľa cien platných v čase ich nákupu prepočítané podľa spotreby uvedenej v technickom preukaze alebo inom doklade
2.Výdavky na základe dokladov o nákupe pohonných látok najviac do výšky vykázanej z prístrojov satelitného systému sledovania prevádzky vozidiel
3.Výdavky vo forme paušálnych výdavkov do výšky 80 % z celkového preukázateľného nákupu pohonných látok za príslušné zdaňovacie obdobie
Za zdaňovacie obdobie 2018 zaznamenala spoločnosť v súvislosti s PHL nasledovné prípady:
1.Daňovník v roku 2018 nakúpi naftu v hodnote 5 000 €. V akej výške si môže zahrnúť nákup PHL do daňových výdavkov, ak sa daňovník rozhodne postupovať podľa § 19 ods. 2 písm. l) tretieho bodu zákona o dani z príjmov? Do daňových výdavkov si daňovník uplatní 80 % z tejto sumy, t. j. 4 000 € za predpokladu, že počet najazdených kilometrov podľa stavu tachometra na začiatku a na konci príslušného zdaňovacieho obdobia je primeraný. V tomto prípade daňovník nemusí viesť evidenciu o prevádzke motorového vozidla (knihu jázd). Suma rozdielu 1 000 € je položkou zvyšujúcou výsledok hospodárenia v podanom daňovom priznaní na r. 3 pomocnej tabuľky A, následne na r. 130.
r. 3tab. A Spotreba pohonných látok zaúčtovaná v nákladoch presahujúca sumu určenú na základe spotreby pohonných látok vypočítanej podľa § 19 ods. 2 písm. l) ZDP
2.Spoločnosť na základe príslušných dokladov o nákupe PHL zaúčtovala výdavky na spotrebu PHL vo výške 6 000 €. Po prepočítaní spotrebou uvedenou v technickom preukaze a cenou PHL platnou v čase jej nákupu podľa § 19 ods. 2 písm. l) bodu 1 ZDP sú výdavky na spotrebu PHL vo výške 5 320 €. Nadspotreba PHL vo výške 680 € je nedaňovým výdavkom spoločnosti a uvádza sa ako položka zvyšujúca výsledok hospodárenia na r. 3 pomocnej tabuľky A, následne na r. 130.
r. 3tab. A Spotreba pohonných látok zaúčtovaná v nákladoch presahujúca sumu určenú na základe spotreby pohonných látok vypočítanej podľa § 19 ods. 2 písm. l) ZDP 680
3.Spoločnosť inštalovala GPS systém do niektorých nákladných a osobných…